钦定古今图书集成/明伦汇编/氏族典/第467卷 > 《廖用贤尚友录》 > 计仲政
## 钦定古今图书集成/明伦汇编/氏族典/第467卷 > 《廖用贤尚友录》 > 计仲政

按《万姓统谱》：“仲政字永清，马平县学生。其先兖州益
都人。元仕于柳，遂家焉。洪武初，峒夷猖獗，县令张霖
以才能荐仲政，得为巡检。率民兵与战擒戮，得俘馘
五百馀，诸峒凛然。凡被掳者，多赖夺归。时总兵韩观
知其能，托为心腹，资以发纵指示，无不成功者。前后
四十馀年，致仕卒。”